Jūrų pėstininkai (Prancūzija)
Prancūzijos jūrų pėstininkai (pranc. Fusiliers Marins) − kareiviai, kurie saugo ir gina Prancūzijos Karinio laivyno bazes ir kitus svarbius taškus. Prancūzijos jūrų pėstininkų yra apie 1800. Jūrų pėstininkų dislokacijos vietos: Dvi bataliono dydžio grupės, kiekviena su kuopos dydžio sustiprinimo komanda, laivyno stotyse Tulone ir Breste; Septynios kuopos, išdėstytos metropolijos teritorijoje: viena laivyno stotyje Šerbure, keturios strateginių vandenyno pajėgų bazėse Île Longue, France-sud, Rosnay ir Sainte Assise, dvi laivyno aviacijos stotyse Lann Bihoué ir Nîmes-Garons. Jūrų pėstininkai taip pat saugo taškus Prancūzijos užjūrio valdose, kur yra ginkluotųjų pajėgų ryšių stotys. Jūrų pėstininkų paskirtis: vykdyti užduotis jūros pakrantėse, paremti laivyno komandosus, kai šie atlieka specialiąsias operacijas, saugoti jautrius Jūrų laivyno taškus, saugoti laivus, užtikrinti saugumą laivuose, treniruoti karybos srityje Karinio laivyno mokyklų kursantus.